經數:一八二四

經名:中觀論疏卷第六本

頁數:九一

上	欄

無爲業成. 業半有能成人. 業半無須人起. 若

爾則應有人業也. 問應立半有半無. 云何但

言有耶. 答有二義. 一者對長行兩無之言. 故

秤爲有. 二者略擧半有則半無可知. 問半有

半無是誰計耶. 答人法具二諦. 世諦義邊是

則半有. 眞諦義邊則是半無. 又開善云. 假人

無體有用. 無體義是半無. 有用義秤半有. 假

法亦無體有用. 同人義說也. 又一人具假實.

實法滅 爲半無. 假法相續爲半有. 此通衆師

也. 偈上半正牒而破. 下半釋破也. 言相違

者凡有二種. 一者人業各違. 二者合違. 各違

者人有違人無. 人無違人有. 業亦爾也. 合違

者人有違業無. 人無違業有. 業無違人有. 業

有違人無也. 復次有不能作無. 第四一有一

無門破無相作義. 一有一無有謂. 人是有而

業是無. 人亦是無而業是有也. 問此是誰義

耶. 答如本住云. 未有眼耳等根前已有本性.

此是有人而無業也. 成論師云. 前三心但有

法未有人. 此是有法無人也. 又如世人云. 未

造作善惡業時已有於人. 此是有人無法. 毘

曇云. 未來有法未有人名. 此是有法無人. 又

如經云. 我無造無受者無. 善惡之業不敗亡.

亦是有法無人也. 又如成論師釋滅度義云.

法滅人度. 又是有人而無法也. 又造善故名

善人. 若未造善不名善人. 餘二性亦爾. 此是

有法而無人也. 偈爲二. 上半正破. 下半指前

破. 云有不出全有半有. 無不出全無半無. 上

已破竟旣無有無. 何有相作. 作者不作定下.

第四一三門. 上來是離破今是合破. 兩偈爲

中	欄

二. 初偈明一人不能作三業. 次偈明三人不

能作一業. 一人不作三業者. 三種中隨擧一

人. 或有人或無人. 或半有半無人. 有人不作

三業者. 人是有. 業旣無不可作. 業已有不須

作. 半有同有半無同無. 次偈三人不能作一

業者. 三人中隨一人也. 問曰若無作無作者.

自上已來破有人法見. 此下第二破無人法

見. 若作申破意. 上來破病今申經也. 三相品

末一偈申經. 七品破執. 良以執病旣重. 前須

廣破未得. 更爲其作義. 且引幻化曉之. 至作

者品執病稍除. 品品之中時出一兩要句. 令

其識佛經因緣假名義也. 就文爲二. 初問次

答. 問今外道過論主無因. 與上論主過外人

無因. 有何異. 答外人前有人有法. 人法各成

不須相因故墮無因. 今明都無人法故無可

相因. 所以爲異. 答曰是業從衆緣生下. 第二

答. 前長行次偈. 破此見凡有三勢. 一云汝有

因旣不成. 豈得有無因. 如是五句悉不可得.

二有無□出汝心. 向謂有旣覓有無從. 便復

見無. 此□是汝有. 汝無非關我也. 三者上來

明無者. 無汝所見五種人法耳. 非無假名因

緣人法也. 此之一答意有多門. 一者上明無

人無法. 則破其有見. 今明假名人法接其斷

心. 顯非有非無非斷非常之義. 二者上明非

人非法. 卽是中道. 今明因緣人法. 秤爲假名.

此卽是假前中中後假義. 三者上明非人非

法. 卽是性空. 今明因緣人法卽是因緣空. 故

得有人法. 故山中舊云. 於性空中立一切法.

四者上明無人法. 此明世諦破性說空卽是

下	欄

世諦中道. 今明因緣人法卽是中道. 世諦因

緣人法未曾人法. 卽是非人非法名因緣空.

卽是眞諦中道. 問此但明因緣人法. 何處有

非人非法文耶. 答文顯在偈後長行. 五者上

明無五種人法卽是破病. 今明因緣人法卽

是申經. 偈分爲二. 初有三句明有因緣人法.

更無有餘事一句. 此辨更無外人五種人法.

一師初章中假語□是依作者品此文作之.

初章四對之失. 卽是前過外人人法不相因

義. 四對之得. 卽是此文人法相因義. 故初章

語起自此文也. 中假起此品者. 明外人性人

法不可得非人非法. 卽是假前中義. 因緣人

法卽中前假義. 因緣人法卽是非人非法名

假後中義. 非人非法假名人法卽中後假義.

而三論師雖誦初章中假之言. 而不知文處

故今略示之. 長行云. 業先決定無者. 此是

業先無決定耳. 餘□易知. 復次如破作作者

下. 第二次破受受者. 生起如前

本住品第九

此品所以來者凡有八義. 一者上破作作者.

破人法用. 今此品次破人法體. 根本有神及

以諸根. 然後始有造作之用. 上雖破其用未

除其根故須破也. 二者上別破卽陰. 今破離

陰. 三者上通破五種人法. 一者人法俱有.

二者人法俱無. 三者人法半有半無. 四者人

有法無法有人無. 五者人一法三法一人三.

故遍破一切人法. 今此一品重破初句. 謂人

法俱有. 以有病難除二空難信. 故此一品廣

破人法有也. 四者上來通破卽離亦卽亦離

經數:一八二四

經名:中觀論疏卷第六本

頁數:九二

上	欄

非卽非離一切諸我. 今此一品別破離陰計

我. 於卽離中偏破離者. 凡立人立法多言法

異於人人異於法. 蓋是惑者之常情內外之

通計. 又犢子云. 五陰和合別有於人. 成實

師云. 法則是實人則是假. 故是離法有人之

義. 所以須偏破也. 五者此論正破於內傍破

於外. 作作者已破內人法竟. 今此一品次破

外道人法. 問何以知此品破外道義耶. 答後

長行文云. 有論師云此出入息視□等是神

相. 卽是優樓迦義. 故知破外道也. 六者自

上已來破生死中假人造作義. 此之一品的

破大乘人謂世出世佛性依持. 則是擧始終

世出世也. 如大乘人之言. 本有如來藏爲生

死依持建立. 生死則依如來藏名爲本住. 生

死有於生滅如來藏不生不滅. 而如來藏離

陰而有. 故涅槃云. 我者卽是如來藏義. 故

知神我佛性如來藏阿摩識等. 悉是本住之

異名. 數論師云. 不有心神而已. 有心神必有

得佛之理. 故心神爲本. 不同草木盡在一化.

又云眞諦爲本. 眞諦卽是無住. 故從無住本

立一切法. 問若爾此品應破涅槃經耶. 答佛

性實非有無亦非卽離未曾始侏. 而惑者橫

謂執之爲有卽是戱論佛性. 今破其戱論謂

性實. 不破佛性. 故涅槃云斷取著不斷我見.

我見者卽佛性也. 七者因上接斷語來. 上云

有假人假法但無實人法. 外云假實雖殊終

有人法. 汝言因法有人因人有法. 我亦明因

本住故有眼耳法由眼耳等法而有本住. 亦

是人法相因也. 八者不受論主上破. 汝不應

中	欄

言都無人法. 今實有人名爲本住. 以有本住

故有眼耳等根. 若無本住誰有此耶. 所言本

住者凡有三義. 一云本有於神故稱爲本住.

在諸根之前目之爲住. 此但是人名也. 次

云神爲諸根作本. 諸根依神得住. 故云本住.

此從本立名也. 三云本有於神故名爲本. 諸

根後生依之得住. 故稱爲住. 此人法通稱也.

品十二偈爲三. 第一破本住明衆生空義. 第

二破諸根明法空義. 第三呵責外人橫計人

法. 初二門檢有非有. 次一門呵非有謂有. 就

初又三. 第一就六根之前檢無本住. 亦云六

根之外. 第二就六根之內檢無本住. 第三就

四大之中檢無本住. 卽是一切處心無我. 小

乘根性聞之得初果. 大乘人聞得十住. 就初

又二. 前立次破. 就立爲二. 第一以法證人. 第

二以人證法. 二門各兩. 初文二者三句擧法

爲問. 是則名本住. 此一句卽是答也. 第二上

半偈爲問. 以是故當知下半卽是答也. 所以

作此問答者. □不受上論主破無作者作法.

是故今擧人法有難論主無. 卽顯已宗明有

義也. 問論主何故不分明立義而但秤有人

言. 答若別出部計則不得通破衆家. 今欲遍

破衆家故秤有人言也. 問何以得知此是眞

神佛性. 答計眞神佛性必是本有. 生死虛妄

名爲始有. 若俱是本有則俱眞. 俱是始有則

俱妄. 今文亦計本住是本有諸根爲始有. 故

知是神佛性義也. 長行云. 命等根者. 若

數人別有非色非心法爲命根. 成論以業爲

命根也. 答曰下第二破. 開爲三門. 一責相

破. 二□決破. 三徵宗破. 生起三破. 初偈○責

下	欄

相. 次偈□體. 三徵宗. 旣立離陰之神故責覓

離陰之相. 責相不得空立神體. 故次□體.

外滯□旣急則便漫倒. 故以徵宗也. 又初一

以相責體. 次將法□人. 次擧不離破離. 偈爲

二. 上三句責之. 旣未有六根先以有神者. 以

何相而知耶. 以未有六根故不得用六根證

有也. 二問依根已後用何相知耶. 苦樂等是

心相見聞等是身相. 除此二外以何爲神相.

若猶取此二相則猶是六根所得. 不得別有本

性. 應別有相也. 又終以陰爲相. 終不離陰陰

外無神也. 又陰外無別相. 亦陰外無別體. 若

有神體異陰體. 亦有神相異陰相. 涅槃經云.

是諸外道雖復種種說我. 終不離陰異入也.

又若無神相指陰爲神相. 牛指馬爲相火指

水爲相. 又□無相故無神. 汝前以有法證人

是有. 我今以相無證人無. 問舊云衆生本有

得佛理者. 得佛理旣本有. 則衆生亦本有. 若

衆生始有而得佛理本有者. 此理屬誰也. 長

行初三. 一標責相. 如外法下第二出責相. 如

經說下第三結責相. 問曰下第二救. 出入息

是身相. 苦樂等是心相. 還以身心二相證有

於神也. 問此乃是外道優樓迦義. 云何言破

眞神佛性耶. 答計眞神佛性與優樓迦義同.

眞神是常. 妄是無常. 優樓迦亦然. 又今明外

道出救義. 卽是破內人以外人作此救. 卽是

明內義同於外道故是破內也. 答曰下第三

破救. 又四. 一責處破. 若謂下第二取意破. 復

次若言身大下第三無常門破. 復次如風狂病

下第四不自在破. 四部顯四義. 初責處以空

經數:一八二四

經名:中觀論疏卷第六本

頁數:九三

上	欄

門破無隨. 次取意以苦義顯無我. 三無常門

顯無我. 四不自在顯無我. 外道不達生死苦

空無常. 故以四義破之. 如是種種下第三總

結也. 若必謂離眼已下第二決破. 偈爲二. 上

半牒. 下半□之. 一將人例法. 汝人法相離則

不相依. 人離於法在法先有者. 法亦離人在

人先有也. 人前法後人常法無常. 法前人後

法常人無常. 又俱前則應俱常. 俱後則俱無

常. 又汝言人前法後. 亦應法前人後. 二以法

例人. 法必定須依人. 人亦必定須依法也. 問

旣離法有人. 理然離人有法. 此乃是他義. 何

謂是□決破. 答粗心觀文似如此耳. 此意令

離人前有法也. 必須安先字. 不爾非破. 所以

作此難者. 以人是法人. 法是人法. 事如薪火.

外道救云. 如地前草木後者. 此則不然. 現見

有地實不見神也. 又法前不見人而言人在

前. 亦人前不見法應言法在前. 又未有法而

前有人事. 如未有牛而前有角. 卽時有所得

大乘人立眞神佛性義亦大同. 何以知之. 彼

謂佛性本有妄想非本有. 則知未有妄衆生

時前有佛性. 若妄與眞俱本有. 則應俱常

俱無常. 今更問. 旣本有佛性未有妄衆生

者. 此佛性屬誰耶. 是誰佛性耶. 若言有衆

生方有佛性. 衆生旣始有. 佛性亦應始有. 佛

性旣本有衆生亦本有. 若言佛不說衆生始

者. 然佛雖不說衆生始. 佛說衆生是無常.

無常則非本有. 而佛性本有則未有衆生前

有佛性. 佛性屬何人耶. 問曰二事相離可爾

下. 生第三徵宗. 外人無以通□. 1遂難而□.

中	欄

故生此問也. 答中上半牒宗. 下半徵宗. 以法

知有人. 牒其初偈. 擧法證人也. 以人知有法.

牒第二偈. 以人證有法也. 下半雙徵者. 離法

何有人. 徵第一宗也. 離人何有法. 徵第二宗

也. 有異三論師謂此是人法相待破. 蓋是不

看氣長行文耳. 所以作此破者. 上明俱離今明

俱不離. 前明其俱離者. 離破其離義. 今合離

者. 不離其離義. 故進根屈也. 一切眼等根

下. 第二就六根內檢無本住. 就文爲三. 初

破. 次救. 三破救. 上半標無. 下半釋無. 以上

離不離覓□無. 故云一切無. 又一切根不出

二十二根. 此中若聖若凡. 悉攝盡也. 而實不

見本住故云一切無. 又上就六根之前覓本

住不得. 是根外無. 今就六根內心亦不得也.

又初偈責相. 次兩偈責體. 今破用. 凡立神有

相體用三. 破此三則一切空矣. 言責用者. 今

唯見六用無有神用. 又神有六用則六識無

用. 六識無用應如木石. 若六識有用則神無

用神如木石. 又上來奪破. 今縱言有. 更就能

所中覓之. 能取卽是六根. 六根中無神. 所取

唯有六塵故知無神. 問曰下第二救. 上半牒

論主無神. 下半難論主之無以成己有. 五根

是無知之法不應能知塵. 而今能知此是神

用. 故知有神. 卽如成實犢子等計有人御六

根之用也. 答曰下第三破救. 就文爲四. 若爾

者第一牒也. 爲一一根中下第二定也. 二俱

有過下第三總非也. 何以故下第四擧偈作

難也. 兩偈爲二. 初偈一神破. 第二偈就多神

破. 一神破者. 若一神在六根中則有互用之

下	欄

過. 如就眼中旣能見色聞聲. 卽此眼中備得

六塵. 若爾者卽此眼根具六根. 是則根亂.

在根旣亂. 旣在塵亦亂也. 偈上半牒. 下半破.

如文. 第二偈多神破者. 旣言六神在六根中.

則一人有於六神. 復有□取六塵之過. 亦上

半牒. 下半破也. 舊地論人計一切衆生同一

梨耶. 若兩一人斷惑衆人悉斷. 若人人各有

佛理則是無常可算數淸. 又一心在六根中

亦作此破. 莎提云. 一識往來生死與成實一

何異. 又一切衆生同一本住則應同障. 若各

各障則各有本住. 又若同一本住則一時作

佛. 應同是利根. 又若六神則應各各作佛. 亦

應存亡. 以多神是數法故. 復次眼耳等諸根

下上以兩處覓無神. 一謂六根之外覓無有

神. 次一神多神就根內檢無. 今第三不復就

根之內外. 就成根諸微諸大檢無有神. 所以

然者. 根之內外雖復無神. 成根四大或可應

有. 故復責之. 又上來卽是果內□無神. 今就

因內□無神. 故三法印云一切法無我也. 又

此是□決破. 外人若言眼能見要是神御方

見不使不見者. 亦應火能燒神使方燒不使

則不燒. 而今四大自能不假神者. 六根亦應

爾也. 又根從四大四大從塵. 塵復從誰. 若有

從則無窮. 若無從卽無因. 亦無果應無本住.

問曰下此生第二次破諸根明諸法空義. 前

問次答. 數論人云. 本住第十六知見外道橫

計. 可得是無. 眼等是世諦法. 此卽應有. 是故

今明. 俱是橫計今數人眼定十微所成. 體是

實有. 論人云眼是四大所成. 此是假法. 則不

經數:一八二四

經名:中觀論疏卷第六本

頁數:九四

上	欄

無也. 今明若如數論決定執者. 亦無此法. 又

上來是破外迷. 今此破內執. 又上來是借法

破人. 唯有六根幷諸微四大. 何處有我. 今

卽是借我破法. 有我可有法無我何有法. 又

上來是正破. 今是簡破. 數論人云. 我亦作如

此破外道與汝何異. 故今釋云. 汝破不盡猶

留諸根乃至□虛之色. 非畢竟空也. 又上來

心無本住. 卽是無所依之佛性. 今無有諸根

則無能依之生死. 故道門未曾生死亦非涅

槃. 華嚴云. 生死及涅槃二俱是虛妄. 二俱不

可得. 又有所得人決定謂有佛性是所依有

生死是能依. 此□是生死耳. 今亦不見能依

所依. 方是涅槃. 又有所得人見能依所依. 此

是性義. 道理畢竟無有此法. 今破如此性病

竟始得說經中假名能依所依義耳. 復次眼

等無本住. 第三呵責. 上半結無神. 下半呵責

之. 眼等無者明眼等前無本住. 所言今者明

現在無本住. 後者未來中無本住. 問未有諸

根前有本住. 此是外道義. 餘二是誰義耶.

答諸主具就三世內遍推覓本住. 令畢竟無

遺. 不必須有其人也. 又成實者有二師. 一云

具五陰方成衆生. 則前有於法後有於人. 此

是未來有本住義. 二云隨有一心一色卽成

衆生. 衆生與法俱有. 此是本住諸根. 是一時

而有. 此是現在有本住義. 若計本有佛性眞

神. 則是未有諸根. 前有本住義也. 又此是結

前. 眼等無本住結前責相等二偈. 明眼等前

無本住. 今之一字結前救後二偈六根中無

本住. 後之一字結前四大中無本住. 外人謂

中	欄

由四大成色陰有色陰故成人. 故前有四大

身後有本住. 亦如前有五指有捲前有梁椽

有舍. 下半呵責云. 無有無分別者呵其品初

兩偈. 初偈以法證人. 此是以法分別人. 第二

偈將人證法. 此是以人分別法也. 長行云不

應有難者. 呵其品初難論主. 若無本住誰有

眼耳等也. 如是問答戱論則滅者. 品初偈上

三句是問. 下一句是答. 第二偈上半是問. 下

半是答. 如是問答□是戱論. 上心之無從.

故云則滅也

燃可燃品第十

所以有此品來者. 意亦多門. 通而言之是根

性不同法譬異悟. 如浣衣金師之子. 又泥洹

法寶入有多門. 是以龍樹開二十七品. 二者

從論初已來多破因成假義. 此品破於相待.

三者若就四句計人法. 作者破卽本住除離.

今破亦卽離及非卽離. 四者若三品相望. 破

作作者通破人法之用. 破本住破人法之體.

體用旣去則人法都寂. 但惑者意猶未已. 復

引喩救之. 火有燒薪之用名之爲燃. 薪有受

燒之義名爲可燃. 喩神有御陰之功陰有受御

之義. 今就事心此喩無從. 故以目品. 五者觀

俱舍論意. 自上兩品破內外大小乘義. 今此

一品正破犢子. 故俱舍論破我品明犢子部

引燃可燃以立我義. 今品破燃可燃. 故知正

破犢子. 六者大乘觀行二十五品凡有二門.

自論初已來就法說門心人法不可得. 今此

一品就喩說門心人法□空. 七者此論始末

破三種人. 一者外道邪推. 二內人異執. 此之

下	欄

二種就上諸品破之. 三者自有人無斯二計.

直欲觀諸法實相. 爲此人故說於今品. 示無

生不遠卽事而眞. 故就現見卽事論之. 喩如

一火不得與薪一不可與薪異. 不得言相因

不得言不因. 不內不外. 若能如後觀之. 使悟

實相疑生正觀. 斷諸煩惱故說此品. 八者上

破本性破計我外道. 今此一品破事火之徒.

此天竺盛行故歷計而洗之. 九者卽此品窮

深極淺. 極淺者謂指因前之事. 窮深者涅槃

云. 煩惱爲薪智慧爲火. 以是因緣成涅槃飯

令諸弟子悉皆甘嗜. 大品明. 非初二燒非後

二燒. 不離初二不離後二. 而有燒義喩得菩

提. 故涅槃將薪火譬於果果. 大品喩菩提果.

故知極深. 問何故明窮深極淺耶. 答欲明淺

深不二. 得悟者卽薪火是道. 故道遠乎哉.

觸事而眞. 不了者佛及涅槃皆是倒謂也.

問諸大乘經借薪火爲喩. 今旣破之何處借

耶. 答此品爲外人執經語作解. 故須破之. 經

中是假名因緣之說無喩而喩. 喩無所喩.

外人謂有法可法有喩可喩. □是破經. 今心

薪火不得. 乃明喩無所喩. 令識無所喩喩. 正

是申經. 十者衆生處處皆縛. 如見有薪火. 便

起煩惱業苦. 諸佛菩薩處處解衆生縛. 故說

此品也. 品開爲三. 第一破外喩說. 問曰何故

說燃可燃下. 第二破其法說. 若人說有我下.

第三法喩旣窮而呵責之. 初二門就正觀推

無. 次一呵邪心謂有. 就破喩說凡有六門. 初

一異門. 二相待門. 三因不因門. 四內外門. 五

三時門. 六五心門. 初門有二. 初長行二偈本.

經數:一八二四

經名:中觀論疏卷第六末

頁數:九五

上	欄

長行爲四. 一立. 二破. 三救. 四破救. 立中有

三. 初法說. 如燃可燃下第二喩說. 燃是受者

下第三合喩. 答曰下第二破. 俱不成者凡有

四義. 上來所喩旣不成能喩卽壞. 以此能所

如燃可燃. 燃無故可燃亦無. 二者上破有爲

無爲一切物. 燃可燃旣是有爲. 以屬前破. 故

無可爲喩不應引也. 三者所見若實則一事.

可知. 上來諸立心悉無從. 今復更引之知虛

妄. 四者如下一異等六門心之無從. 故不成

也. 今且懸就一異心無者. 一則唯薪無火. 無

火云何有薪. 故云俱無. 又一則唯火無薪. 無

薪云何有火. 復是俱無. 三則一物不可說其

薪火. 故復是俱無. 異亦三失. 一者旣其異體

便應相離. 則有東西1之之過. 二者前後失.

未有薪應先有火. 三存亡過. 薪亡火存是故

俱無也. 問曰下第三救也. 此一問答乃明經

論之大宗釋破立所以也. 問何故就此品明

破立大意耶. 答隨寄一品可得言之. 又此品

通喩一切法. 故就通品通明立破. 又至此品

來法譬已周. 故明破立所以. 就問爲二. 一請

停一異. 二論辨有無. 所以停一異者. 欲與論

主論辨破立有無. 故又外人知受一異之難.

必辭理俱屈. 今欲藏其所屈故請停之. 又外

人知答與不答二□通. 是故請停. 又欲投

論主之難以難論主. 令同衆人. 故請停也.

又論初已來順宗立義. 此之一問是反難立

也. 若言無燃可燃下. 第二論辨有無. 問有二

意. 一問所破燃可燃. 二問能破之一異. 問

所破燃可燃有有無二關. 若有而破有四種

中	欄

失. 一者道理實有. 强破令無則是邪見. 故大

品云. 若法前有後無諸佛菩薩則有過罪.  二

者若實有則不可令無. 喩如眞無不可令有

也. 三者我見可燃有. 汝亦見其有. 旣同是有.

云何破令無. 四者汝將有以破汝有. 如五陰

品末問不成問也. 若言無燃可燃而欲破者.

亦有四過. 一者若無則不應破. 破故則不應

無. 今現現汝破. 故知不無. 二者若無而破何

不破□角龜毛. 而破燃可燃耶. 三者我見其

有汝見其無. 有不失罪福無是邪見. 故經云

寧起身見不惡取空. 四者以汝無破我有. 亦

用我有破汝無. 如五陰品末問不成問也. 從

若言無燃可燃下. 是有難文也. 如□角下是

無難文. 問意但見難無不見難有. 若作二關

難者少不便. 如□角下只是重釋無難耳. 若

汝計有一異下. 第二問能破也. 亦有四過. 一

者有能破必有所破. 則諭主有能外人有所.

二俱是有則俱應破. 不爾俱不被破. 三若我

破汝不破亦汝破我不破. 四若有破不破則

有有不有四難也. 若無能破亦有四難. 一無

能破以何破他. 二者內若無能外則有所. 此

是因內有外待無說有也. 三者若無能破則

是無見. 四者無能破是大邪見. 以無所破謂

無外道. 無能破敗無內道. 謂大邪見. 而文中

但就有難不云無者. 旣見論主從初品已來

□以一異破於外人. 則謂論主有於一異. 故

言若汝許有一異則爲已有. 論主若無一異

則不將一異以責外人. 旣用一異以責於外

則知論主許有一異也

下	欄

中觀論疏卷第六(本畢)

中觀論疏卷第六(末)

釋吉藏撰

燃可燃品之餘

答曰下第四論主答. 外人前問所破次問能

破. 問所破中先問有次問無. 今但總答也. 就

答中爲四. 一隨俗答. 二引例通. 三反擲□.

四伏宗難. 然此答之大意者唯有二門. 一者

雖破而無. 二者雖無而破. 答外人問云. 破故

不無無則不破. 故今明雖破而無. 雖無而破.

隨俗中五句卽爲五轉. 初云隨俗語故無過

者. 我懷中有於一異及燃可燃. 以破汝者. 我

則有過. 以我懷中未曾有於一異及燃可燃.

亦不言有無亦有亦無非有非無四句內外.

故大品明五不受. 行亦不受乃至不受亦不

受. 是菩薩無受三昧廣大之用. 而口中言一

異以破汝燃可燃者. 以名生於俗隨而言之.

此燃可燃及一異□是世俗之說. 今隨俗說

之則我無過也. 燃可燃若說一異不名爲受

者. 第二句釋上隨俗言耳. 我心無所受也. 又

懸取外心. 外人卽云. 旣云隨俗言應隨俗受.

故今答之. 雖隨俗有言而不隨俗有受. 卽是

語言雖同其心則異. 若雜世俗言說則無所

論者. 此第三句. 外人云汝心旣不受. 口何

意言口遂有言. 則心有所受. 是故答云. 若心

無所受則心行處滅. 若口無所言則語言道

經數:一八二四

經名:中觀論疏卷第六末

頁數:九六

上	欄

斷. 則賓主杜默. 何所論耶. 今諸佛菩薩出世.

正欲爲物論於正道. 若不隨俗言者. 則不得

論道也. 若不說燃可燃云何眼有所破者. 前

句隨俗言爲顯道. 今隨俗言爲破病. 故統敎

意以開道爲宗. 考聖心以息病爲本也. 次理

旣無言. 何故於無言而强有言. 豈非乖理耶.

是故釋云. 我若秤理無言則理不可明. 汝云

何得解耶. 或云第五句意云. 若無所說正合

道理. 何須言我. 故云若無所說則義不可明.

如有論者下. 第二引例答. 此是破有無之論

者言有者. 欲明非有言有而不受有. 今亦然

矣. 若口有言下. 第三反擲答. 汝雖誦我破

而不受我破. 我口誦汝立豈受汝立耶. 問

外人何處誦論主破耶. 答上云若無燃可燃

云何以一異相破卽是誦也. 是故以一異下.

第四伏宗難. 就偈爲二. 初偈雙破一異. 第二

六偈偏破異. 初偈上半破一. 下半破異. 此偈

意多有所含. 上下半□是責. 上半就法說門

責. 汝現有人法能所云何一耶. 下半就喩責.

汝得今薪火相離可許汝異也. 又上下俱是

□. 初擧譬□法. 薪火若一人法便一. 下半擧

譬□譬. 若火薪異應得相離. 若不可離不可

異. 又上半是對緣假借異破一. 下半是就緣

假就異破異. 又上半就一破一. 下半借異破

異. 又俱是縱門. 上半縱一. 人法旣一則天下

無非一者. 則便失異. 失異亦無一. 下半縱異.

則一切皆異便無有一. 又若執人薪一則有

四過. 一者破因緣. 本因火有薪因人有法.

一卽無相因義便破因緣. 破因緣卽破假破

中	欄

假卽破中道. 又若見因緣名見佛. 見佛卽見

佛性涅槃. 今破因緣卽都無所見. 又若一卽

火還燒火薪還傳薪. 又一呼火應得薪. 喚

薪應得火. 喚甁應得陶師喚陶師應得甁. 又

人法一. 人常法無常. 則俱常俱無常. 若異亦

有四過. 一破因緣. 因緣異無相因. 無相因則

非因緣. 非因緣則非假. 非假則非中. 故如一

中之過. 又上下半凡破諸要義. 一偈□衛世

一異. 二眞俗一體異體. 三眞妄一異. 四心

惑一異. 又如問柱名與柱爲一爲異. 若異者

柱名非但異柱. 亦異一切物. 旣喚得柱. 應得

一切物. 不爾應都不得物. 若一者柱應入口.

問眞俗一異有何過. 答一有五過三節. 五過

者以眞從俗. 俗無常眞亦無常. 二以俗從眞.

眞常俗亦常. 三眞不從俗. 卽眞與俗異. 四俗

不從眞. 俗與眞異. 五若言體一義異. 卽是亦

一亦異. 體一故亦一義異故亦異. 三節者.

初二得一義. 次兩是異義. 三是亦一亦異.

問今人多執體一義異有何過耶. 答俗義異

眞義者. 爲卽眞爲出眞外. 若卽眞乃是體一

義一. 若異眞則出眞外. 佛及弟子知法性外

無法. 云何出眞外. 眞俗異體一害經相卽之

言. 二法性外應有法. 佛及弟子便是妄談也.

眞妄水波一亦作五難三節. 水波若異則波

自動水不動. 水自靜波不靜也. 長行云. 分

別是燃是可燃者. 分爲兩體. 別使東西也.

長行云. 處處離可燃應有燃. 所以有此一句

來者. 前擧離以□外人. 恐外亦云薪火相離

如猛風吹於絶二. 則是離薪之火. 故今明.

下	欄

處處皆離. 一處爲薪處一處爲火處. 旣得離

薪亦應離火. 又處處者令其薪火各處東西

之別也. 復次如是應常燃下. 第二偏破異. 以

燃可燃喩之人法. 以多謂五陰是實人是假

故偏破異也. 又開三別. 初破次救後破救. 就

初又四. 一四失破. 次二失破. 三一失破. 亦云

取意破. 四伏宗破. 言四失者. 一常燃. 二失

因. 三失緣. 四無作. 常燃者若因薪有火則薪

盡火滅. 故不常燃. 汝旣火與薪異. 在薪雖盡

火終不滅. 是故常燃. 二失因者旣有火體異

薪. 則火不因薪. 失緣者緣謂人功. 將護令火

得燃. 今火旣離薪常燃. 何假將護. 無作者作

謂用也. 火以燒薪爲用. 今旣常燃則無燒薪

之用. 故無作也. 如是常應燃. 從前偈下半生.

旣其相離. 如是常應燃也. 第二句擧無因釋

常燃. 又初句火自住火體. 次句火不因於他.

下半初句明人於無功. 次句火於薪無用

無緣. 釋於常義. 如世間物不從因緣. 是故

爲常. 第四句明火無用. 所以作此分者. 靑

目釋第四句別作復次. 故知異上三句. 靑目

所以分爲二意者. 欲明火有二義. 一者火體.

二者火用. 上三句明火體是常. 後一句明無

火用. 旣有體用不同故開爲二意也. 長行云.

是功現有者. 事火之徒卽事可□. 問曰下.

生第二明二失破. 此偈釋前四失. 前雖有四

失但由失二事. 一失因二失緣. 是故有常燃

及以無作之咎. 故今但釋二失. 則具釋上義

也. 偈上半明失因. 下半明失緣. 上半云旣

異薪自有火得. 何須因薪. 是故無因. 下半

經數:一八二四

經名:中觀論疏卷第六末

頁數:九七

上	欄

云旣不因薪火則常燃. 何假將護. 長行復次

下. 此釋下半. 明不須緣義. 又發起後偈. 所以

有何以故之言也. 若汝謂燃時下. 第三取意

破. 上二偈標四失釋四失. 其過已成. 但外

人意云. 無此四失. 所以然者異有二種. 一相

因異. 二不相因異. 不相因異則有四失. 相因

之異無四失也. 燃時名可燃者. 此句有其反

順. 反者若未燃之時已是可燃. 卽可燃不因

燃. 燃亦不因可燃. 則是不相因異. 故有四失

也. 今燃時方是可燃. 故可燃因燃. 則知燃

因可燃. 旣有因則有緣. 若有因緣因緣盡則

滅. 故不失燃. 以假因緣有火故火則燒薪無

無用過. 故勉四失也. 問上來二偈顯燃有四

失. 今何故不救燃而救可燃. 答擧可燃以救

燃. 可燃不因燃尙不成. 肉燃不因可燃而得

成耶. 問上明四失. 今何故不備救耶. 答今但

擧因義成. 三失自勉也. 爾時但有薪下半破

也. 縱燒時還只應名薪. 不應名可燃. 以燒

不燒俱異故也. 明燒與不燒終異. 則但是薪

耳. 此正破也. 何物燃可燃者. 燒與不燒終

異. 但有薪何得言燃時方名可燃. 故上句是

破. 下句爲呵. 又燒與不燒終異. 但有薪. 爾時

有何物燃及可燃耶. 卽是覓二物也. 又釋.

爾時但有薪者. 此是牒外義. 外人云. 燃燒

時薪名可燃. 未燒之時此但有於薪. 故今牒

之. 何物燃可燃者. 此始是破也. 擧其未燒

之薪破其燒時名可燃. 汝義未燃. 爾時旣但

有薪. 以何物來燃名爲可燃. 此明無有離薪

之火之燒離火之薪名爲可燃. 若遂有離薪

中	欄

之火以燒離火之薪名可燃者. 火則離薪薪

亦離火. 便不相因. 旣不相因則不須人功.

故是釋人功空義. 還具上四難也. 後解爲正.

長行還徵異宗. 汝旣離燃別有可燃. 云何言

燃時始名可燃. 若燃時方名可燃則不得異.

若異不得言燃時名可燃也. 復次若異則不

至下. 第四伏宗難. 上雖云燃時名可燃. 終是

異義. 若終是異則不相因. 還伏四失也. 只說

不相因爲不至耳. 問曰下第二外人救義. 外

謂以其異故得有相至. 如其不異何有至耶.

問薪火異義誰所立耶. 答內外二家□言體

異. 外道兩家一者遍造二者偏造. □云薪火

異體. 異曇云. 火是熱觸薪具四微. 成實云色

觸二法名之爲火. 火是假名薪是假名. 而具

四微. 是故爲異. 以其異故火則燒薪名火至

薪. 薪則傳火謂薪至火. 答曰下第三破救. 汝

男女前有不至許後有至. 薪火無不至云何

至耶. 汝若前令薪火相離不至. 燃後許汝至

也. 問曰燃可燃相待下. 第二相待門破. 從論

初已來多破因成假義. 此一章破相待假也.

所以破相待者. 相待通生死涅槃三乘一乘.

等萬義. 相待若成萬義成. 相待若壞一切皆

壞. 但內外大小謂實有相待. 於中起乎愛見

成於業苦. 論主心相待從. 則顯煩惱使淨.

故破相待也. 前問次答. 問云有燃可燃云何

言一. 相待而成豈可言異. 亦得以相故不一

待故不異. 勉一異難也. 但相待多門有通別

定不定一法二法. 通待者若長待不長. 自長

之外□是不長. 別待者如長待短. 一師亦名

下	欄

此爲疏密相待. 若長短相待名爲疏待. 長待

不長□是密待. 以卽長論不長故. 不長望長

此卽爲密. 長短相望卽是二法. 是以名疏. 故

山中舊語云. 成甁之不甁. 成靑之不靑. 旣指

甁爲不甁故不甁成甁也. 定待者如生死待

涅槃. 及色心相待. 名爲定待. 不定待者. 如五

尺形一丈爲短. 待三尺爲長. 名不定待. 一法

待者. 如一人亦父亦子. 二法待者. 如長短兩

物. 今此四偈遍破一切相待義. 此四偈意多.

成具開二章. 初兩偈破成待. 次兩偈破待成.

破成待者. 如內外大小乘人皆言. 前有長短

體成後論其相待. 次待成者異三論師云. 非

前有長短然後相待. 但明由相待故有於長

短. 此之二門總攝一切相待義盡. 破此二宗

諸待皆壞. 二門各二. 初門二者前偈定開卽

是破. 第二偈受定正破成待. 定開爲二. 上半

雙牒. 下半正定. 此義顯在長行今略釋之. 若

前有可燃後有燃則墮上異過. 前燃後可燃

亦爾. 旣其前後則便相離. 如其相離還是異

義. 便非待也. 若一時則薪火□有. 亦不須相

待. 若薪火俱無無則無物. 亦無有待. 長行有

四. 謂雙牒. 雙定. 雙難. 雙結. 雙牒如文. 是

中下第二定今若因下第三難. 難中爲二. 初

難可燃在前. 以惑人多計故也. 次例難燃在

前也. 難中有四. 一失因. 二不成. 三不前. 四

同壞. 初如文. 若燃不燃下. 第二不成. 恐外

人受論主可燃失因而可燃得成. 是故今明.

若燃不燃可燃則可燃不成. 又可燃不在餘

處下. 第三明可燃不前. 要在燃處方名可燃.

經數:一八二四

經名:中觀論疏卷第六末

頁數:九八

上	欄

實不在餘處豈在前耶. 餘處者異火處也. 則

奪其在前義也. 初縱在前故有失因不成之

過. 故今次奪之. 若可燃不成下. 第四同壞難.

若先燃後有可燃下. 第二次破於燃亦有四

過. 如上說也. 是故下第四雙結. 復次若因

可燃燃下. 第二受定破成待義. 偈爲二. 上半

明燃有重成過. 下半明可燃有無燃過. 此偈

上下兩半意者. 若前有燃體待於可燃則招

二過. 一者燃有重成之咎. 二者可燃有不成

之過. 前有可燃體後待於燃. 亦有兩過. 上半

爲二. 初句牒待. 次句正辨重成. 重成者未

待可燃已有燃體. 此是一成. 次將燃復待可

燃. 復是成故未待已成. 後待更成故重成

也. 問重成有何過. 答唯一物但應一成. 若重

成便應二物. 又一物而有再成. 一成應有兩

物. 無有兩物一成. 何有一物二成耶. 下半明

可燃有不成過者. 旣將燃待可燃. 必先有可

燃. 則可燃不成. 以汝待故方成. 今可燃不待

故可燃不今. 故燃可燃相待. 燃有重成可燃

無成也. 和上又云. 當燃待可燃時. 燃有重成

之過. 可燃有失待之咎. 重成如上. 失待者汝

1燃無待可燃. 當知先已有可燃. 旣先有. 則

知不待燃而有. 故是失待也. 復次若法有待

成下. 第二兩偈破待故成. 亦二. 初正破. 次釋

破. 又初是都無破. 後是硏竅破. 所以有此破

來者. 外云若成竟更待. 燃有重成可燃有失

待過. 今以待故方成. 未待未成. 則唯有一成.

燃旣待故成. 無有重成. 故可燃還待燃故成.

燃故成則可燃無失待過. 是故破待成也. 問

中	欄

何以知破待成. 答偈云. 若法有待成則知是

待故今也. 成論師云. 上半世諦. 下半眞諦. 中

假師云. 上半不二二. 下半二不二. 此與舊何

異. 他亦云. 不二而二. 二諦引物. 二而不二卽

一中道. 今明此是何所破義. 偈二上半牒. 下

半破. 若法有待成者. 燃法待可燃成也. 是

法還成待者. 是燃法還成可燃家待也. 今則

無因待者. 破可燃爲燃因也. 若自有可燃體

不因於燃可燃. 爲燃作因耳. 今可燃不能自

有. 待燃方有. 何能爲燃作因耶. 故今則無因

待也. 亦無所成法者. 此破燃也. 若有可燃爲

燃因. 燃因之而得成. 旣無可燃爲燃因. 云何

燃因之而得成. 故云亦無所成法也. 今更一

勢傳破釋之. 若法有待成者. 救重成也. 若

未待前成可有重成. 今待方成故無重成. 是

法還成待者. 外人防難也. 汝待他成他應自

成. 是故釋云. 我還成他作待故他不自成. 今

則無因待者. 論主破也. 汝有自體可爲他作

因. 今因他而有無有自體. 云何爲他作因. 故

云今則無因待. 亦無所成法者. 汝旣不能爲

他作因. 云何有爲他是汝之果. 故無所成法

也. 又有此偈來者. 前是縱待今是奪待. 前

縱待者縱其以長待短故長墮重成. 今奪待.

若汝長短互待則互失二因. 都無兩界. 云何

待耶. 又四偈爲五. 一雙定. 二雙破. 三雙救.

四雙難. 五雙結. 雙定如文次偈雙破者. 若先

已有長待短. 則長有重成短有失待. 三雙通

者. 若法有待成. 通上半重成難. 是法還成待.

通下半失待難也. 今則無因待. 第四雙難兩

下	欄

法互待. 則俱無兩因俱無二果. 次後一偈此

是雙結有無二門俱無相待也. 又初偈雙定

前後. 若先有長而待短. 則長失待. 若前無長

以何待短. 故前後二門俱無相待. 次兩偈雙

釋前後. 初偈釋前有長而待短則長. 墮重成

短墮失待. 次偈釋先無長待短方有. 則長短

俱無因. 長短□失果. 後之一偈次雙結成前

二偈. 上半結前無長. 下半結前有長. 偈具含

諸意. 宜執詳文勿謂其煩也. 何以下發起第

二偈釋破也. 所以須釋破者. 論主上明更互

相待則互失兩因俱無二果. 今小乘大乘內

道外道不受此破. 如外道立拒擧甁互爲因

果. 數人大小二生義亦同之. 成實師正引此

文證相待義. 乃至中假之流亦明無有可有

由無. 故有無無可無由有故無. 此乃無定性

因果. 而更互爲因則因義成. 更互爲果則果

義立. 云何言無因果耶. 是故有此偈更開二

關責之. 上半就無門. 下半據有門. 若法有待

成者. 重牒立也. 未成云何待者. 旣待故方成.

則知未待時未成. 旣未待時未成. 未成則無

兩物. 不何更互待耶. 下半云. 若成已有待. 初

句取意. 汝謂未待時先已有長短兩物成. 然

後論相待勉上無待過者. 成已何用待. 此正

破也. 未待之時兩物已成. 何用更互待耶. 待

本爲成耳. 今未待已成則不須復待也. 問成

實師云. 前有長短兩體然後相待立名. 以先

有體勉未成兩無難相待立名. 故離下半不

須待之失. 故莊嚴義云. 因成爲世諦體. 相續

爲世謗用. 相待爲世諦名. 開善云. 因成當體

經數:一八二四

經名:中觀論疏卷第六末

頁數:九九

上	欄

續門爲用也. 今次責之. 未待有長短體此體

爲待爲不待. 若相待云何言體未待耶. 若不

待何得有此體名耶. 又若體不待則相待假

狹. 而相待通一切法. 云何名待體不待耶.

又名待體不待. 應名燒體不燒. 又名法各有

體. 名在口以聲爲體. 法在[&FFFF]#以色爲體. 名

法旣各有體. 則名法應各待. 若一待一不待

一有體一不有體. 又名待他體不因他. 何謂

因成. 若名體□待今未待未有名. 亦應未待

未有體. 又名體是因緣義何容有體未有名.

若於不知者故無名. 亦於不知者故無體. 道

理有名而不知. 水理有體而不知耶. 若上古

時有物未有名. 故本無名者. 亦上古本無物.

如勃初穀不生. 亦如諸法不生. 是故因可燃

下. 第三因不因門破. 上半因無因破燃. 下半

破可燃. 此門二意故來. 一者結上. 因門逐

近結相待四偈. 不因結前一異諸偈. 又因結

上相待. 不因破其絶待也. 燃不餘處來下.

第四內外門破. 有此文來者. 外人聞上因不

因破無辭可通. 但現見?木火生. 外緣合故

有. 所以論主更說此門. 但火生有因有緣. 手

燧等爲緣薪則爲因. 假緣而有故爲外. 藉因

而生. 秤之爲內. 今心□無從豈有內外. 數人

有性四大事四大. 因事發性. 如燈炷是也.

此中有性火. 後因外事火來炷之則發其體

性火故照. 此卽有從外來義. 有自性卽內出

義. 若成實論云炷中有火理. 是內出義. 今

因外火發生此理. 若無此理火炷終不燃. 此

則餘所來義. 今總間. 木有火理性爲異薪爲

中	欄

不異. 若已異卽已應能燒卽無復薪也. 若不

異雖截木火終不生. 又問木中無事火. 與大

虛不異. 云何得生火. 又二二是火而非薪.

段段是薪而非火. 雖相著而終弱. 則燃是燃

故燃非是可燃燃. 可燃是可燃故可燃非是

燃可燃也. 又木有火理者不然. 今用作餘

物何必出火. 如破泥有甁性也. 又燒木方名

薪. 則薪火一時. 一時則非因果義. 又木有火

理. 因果則□. 若無火理則無可待. 又問木有

當燃理亦有當不燃理. 若有可燃理名可燃

者. 有不可燃理應名不可燃. 又木中無事燃

說木爲可燃. 水中無事燃亦可說水爲可燃.

又木中無事燃遂得生事燃. 水中無事燃水

中亦應生. 若一生一不生則一有事一無事.

餘如去來說. 第五三時門. 內出外來及內

外和合有. 墮三時門過. 若可燃無燃下第六

五心門破. 問離一異爲五心. 合五心爲一

異. 一異破竟. 何故復說五心. 答體雖無異爲

外道計二十五我故須離而破之. 二十五我

者卽色是我離色是我. 我中有色色中有我.

我有於色五陰則二十五也. 問何故無色有

於我耶. 答我有色此明我爲主諦. 我御於色

故屬我. 不得云色爲主諦色御於我我屬於

色. 故無此句也. 若可燃無燃此明卽陰無我.

離可燃無燃. 明離陰無我. 燃無有可燃. 明

我無有陰陰不屬我也. 燃中無可燃者. 我中

無有陰. 可燃中無燃. 明陰中無有我. 長行

云三皆不成者. 異釋云云. 今明. 初句爲卽. 餘

四句□是離. 旣破初句離. 後三句同是異.

下	欄

同第二句破也. 問何故說燃可燃下. 第二破

法說也. 前問次答. 所以作此問者. 外人初立

燃可燃爲成受受者. 但破旣不成故失宗. 迷

恍便不知所云. 故復問也. 又不煩作此釋之.

但爲欲發起後偈生此問耳. 答中上半喩內

人法. 次句喩外甁衣. 不言甁衣一異. 但甁自

有因果. 不可一異. 衣義亦爾. 一切等諸法者.

生死涅槃眞妄空有同六門破. 問偈破受受

者等萬法. 應備用六門. 靑目何故偏就五心

門耶. 答二義. 一者略擧最後. 二者五心正爲

破人法. 是以偏擧心之. 若人說有我下. 第三

呵責外人. 以法喩旣窮故須呵責. 二者上

五心破但是一異破. 二十五我猶未破二十

種我. 言二十我者卽色是我. 離色有我. 亦

卽亦離非卽非離. 一陰四句. 五陰二十. 二十

我數少體廣. 二十五我數多而義狹. 上雖破

卽離未破亦卽亦離非卽非離. 是故此偈總

呵責之. 卽離之本旣無. 餘二是末. 不須破

也. 又說此偈者. 犢子部云. 上來破於卽離不

破我宗. 今所辨我乃是第五不可說藏. 故不

墮上破. 是以論主今呵責之. 第五藏內實無

有我. 而橫謂有. 非佛弟子也. 就偈爲二. 上

半牒外所計. 下半呵責. 若人說有我者. 卽

作者本住假實等一切諸我也. 諸法各異相

者. 作業及諸根幷五陰等. 下半呵責無人法

而計人法. 則不得佛法生法二空味也. 又不

識佛性眞我而顚倒橫計假實等我. 故不得

佛性眞我之味. 故涅槃經以一味藥譬於佛

性. 又不得一相法味而計種種法. 如法華云.

經數:一八二四

經名:中觀論疏卷第六末

頁數:一○○

上	欄

悉是一相一味之法. 究竟涅槃常寂滅相. 終

歸於空. 不得斯味故計一異法. 此是對外人

計生法. 故以二無生爲佛性味耳. 然佛法旣

非有人法. 亦非無人法. 如是四句皆非佛法

味. 故云不得寂滅味. 寂滅卽絶四句法也.

長行云諸法從本來無生畢竟寂滅相者. 此

句前示外人佛法眞味. 卽序其所失也. 又□

論主破人法意. 論主所以破人法者. 良由諸

法本無生寂滅. 而外人橫計有人法. 所以失

佛法味. 宜須破之. 又釋一切大乘經論破人

法意. 明諸法本來無生寂滅. 但爲止橫謂之

心故云破耳. 實非是破也. 又約情立有約情

悟無. 故言破實不破也. 是故品未說是偈.

此第二正明失味之人. 此中擧薩婆多及犢

子者. 擧犢子攝取一切計有我之部. 明薩婆

多攝取一切計有法之部. 又薩婆多明計法

之始. 法有四句. 一有一切法. 二無一切法.

三亦有無. 四非有非無. 此之四句悉是戱

論. 薩婆多計一切法有故名一切有部. 一切

有者明三世是有及三無爲亦有. 故名一切

有部也. 今擧計有旣非. 當知餘之三句亦失.

故云擧始攝終也. 破犢子者執我有四句. 一

卽. 二離. 三亦卽亦離. 四非卽非離. 而犢子

計非卽非離. 此旣不成. 當知前之三句亦壞.

故擧終以攝始. 又上來破我可說. 今破不可

說我. 則一切我空. 所言五法藏者. 三世爲三

無爲爲四. 第五名不可說. 不可說者不可說

有爲無爲也. 問此品何故破犢子耶. 答俱舍

論破我品明犢子立我. 正引燃可燃爲喩. 別

中	欄

有我體故不卽陰. 由陰合而生故不離陰. 如

別有火體故不卽薪. 託薪而生故不離薪. 問

犢子旣計有我. 云何作十六諦無我觀耶. 答

俱舍論云. 後卽出觀見有我. 入觀則無有我.

故得作十六諦觀也. 問薩婆多犢子何時出

耶. 答佛滅後三百年中從上座部生薩婆多.

從薩婆多出犢子部. 玄義論以明之. 論文擧

二人釋上半. 如是等人下釋下半也

本際品第十一

此品六義故生. 因上呵責偈故起. 外人云. 無

本際經佛親說有衆生往來生死. 汝何得呵

云說有衆生及以諸法不得佛法味耶. 二者

外人因此生疑. 若呵云無人法經何故說有

人法. 若經說有人法汝何故呵責耶. 故請會

通也. 此是以論疑經以經疑論. 又有以經疑

經. 經中旣明無本際. 云何有衆生及生死.

若有衆生及生死. 云何無本際耶. 三者自論

初已來直□卽事人法無從. 此之一章窮推

萬化. 根本不得則本末俱息. 故一切無遺.

四者釋諸大乘明生死畢竟空義. 故說此品.

如小乘人. 自欲除生老病死. 大乘人則兼除

之. 義今明. 若見有生死則不能除生死. 知生

死本畢竟空方能離生死. 如智度論云. 生死

人有生死. 不生死人則無生死. 問云何是生

死耶. 答小乘人但有一分段. 大乘說者不同.

依勝□經明二種生死. 有漏業因四住爲緣

感分段生死. 無漏業因無明爲緣感界外變

易生死. 問無漏業云何感生死耶. 答異釋云

云. 今明望凡夫界內爲無漏耳. 望法身實相

下	欄

猶是有漏. 取其生心動念卽名爲業. 不了了

與實相相應故云無明. 此二因緣生死未息

也. 成實者言有四種生死. 一分段. 二變易.

三中間. 卽七地所受生死. 四流來生死. 依攝

大乘論七種生死. 三卽三界. 四方便生死. 今此

因緣生死. 六有有生死. 七無有生死. 今此

品破大乘小乘人謂有決定生死. 不得脫生

死. 故下文云. 若使初後共是皆不成者. 何故

而戱論謂有生老病死. 五者欲釋經三際空.

如大品十無盡品發旨卽云. 菩薩先際不可

得. 中際後際皆不可得. 故無菩薩. 經直唱三

際不可得未廣釋不可得. 今廣欲釋之故說

此品. 六者欲釋十八空中無始空義故說此

品. 又大品四攝品云. 菩薩住二空攝取衆生.

一畢竟空. 二無始空. 上明畢竟空今辨無始

空. 故說此品. 問生死定有始爲無始耶. 答內

外計者不同. 外道人謂冥初自在爲萬物之

本爲諸法始. 稱爲本際. 復有外道窮推諸法

邊不可得. 故云世間無邊. 名無本際. 老子

云. 無名爲萬物始. 有名爲萬物母. 亦是有

始. 佛法內小乘之人但明生死有終盡. 在無

餘涅槃不說生死根本之初際. 名無本際. 問

何故爾耶. 答佛說生死長遠本際不可知. 令

小乘人深生厭離. 故不明始. 令速滅煩惱早

入無餘. 故明生死之終. 又上座僧祇同不說

生死有始. 大乘人云. 若總論六道則不可說

其始終. 不知何者最初生. 亦不測其最後

滅故. 故無有始終. 若就一人則有始終. 始

自無明初念託空而起. 終斷五住得成法身